pythainlp/thai-wiki-dataset-v3 huggingface dataset:
ฮิปโนซิสไมค์

ฮิปโนซิสไมค์  เป็นโครงการสื่อผสมญี่ปุ่นโดยคิงเร็กคอดส์ภายใต้เครือเอวิลไลน์เร็กคอดส์ ตัวละครออกแบบโดยไอเดียแฟกทอรีภายใต้เครือโอโตมาเตะ โดยยูอิจิโร โมโมเซะเป็นผู้เขียนบทหลัก โครงการประกอบด้วยนักพากย์ 18 คนและเน้นไปที่การดวลแร็ป โดยให้แฟน ๆ โหวตทีมที่ชื่นชอบ ซีดีของโครงการติดอันดับสูงในชาร์ตเพลงกระแสหลัก แฟรนไชส์ได้ขยายครอบคลุมสื่อดัดแปลงทั้งมังงะ ละครเวที เกมมือถือ และอนิเมะ
== สื่อ ==
=== เกม ===
=== มังงะ ===
งานต้นฉบับโดยเอวิลไลน์เร็กคอดส์ เขียนบทโดยยูอิจิโร โมโมเซะ
====ฮิปโนซิสไมค์ -Before the Battle- The Dirty Dawg====
ฮิปโนซิสไมค์ -Before the Battle- The Dirty Dawg เรื่องราวเน้นไปที่อดีตสมาชิกของ The Dirty Dawg ตีพิมพ์ในนิตยสารโชเน็งแม็กกาซีนเอดจ์ของสำนักพิมพ์โคดันชะตั้งแต่ฉบับเดือนมกราคม พ.ศ. 2562 (วางจำหน่าย 17 ธันวาคม พ.ศ. 2561) ถึงฉบับเดือนสิงหาคม พ.ศ. 2563 (วางจำหน่าย 17 กรกฎาคม พ.ศ. 2563) วาดภาพโดยรูอิ คาราซูซูกิ มังงะมีลิขสิทธิ์ในประเทศไทยโดยสำนักพิมพ์ฟีนิกซ์
====ฮิปโนซิสไมค์ Mic -Division Rap Battle- Side B.B. & M.T.C====
ฮิปโนซิสไมค์ -Division Rap Battle- Side B.B. & M.T.C เรื่องราวเน้นไปที่ Buster Bros!!! และ Mad Trigger Crew ตีพิมพ์ในนิตยสารโชเน็งซิริอุสรายเดือนของสำนักพิมพ์โคดันชะตั้งแต่ฉบับเดือนกุมภาพันธ์ พ.ศ. 2562 (วางจำหน่าย 26 ธันวาคม พ.ศ. 2561) ถึงฉบับเดือนพฤษภาคม พ.ศ. 2563 (วางจำหน่าย 26 มีนาคม พ.ศ. 2563) มังงะมีลิขสิทธิ์ในประเทศไทยโดยสำนักพิมพ์ฟีนิกซ์
====ฮิปโนซิสไมค์ -Division Rap Battle- Side F.P & M====
====ฮิปโนซิสไมค์ -Division Rap Battle- side D.H & B.A.T====
====ฮิปโนซิสไมค์ -Division Rap Battle- Dawn of Divisions====
====ฮิปโนซิสไมค์ -Division Rap Battle- Side B.B and M.T.C +====
====ฮิปโนซิสไมค์ -Division Rap Battle- Side F.P and M +====
=== ละครเวที ===
=== อนิเมะ ===
ซีรีส์อนิเมะดัดแปลงชื่อเรื่องว่า ฮิปโนซิสไมค์ -ดิวิชันแร็ปแบทเทิล- ไรม์อนิมา ประกาศสร้างในวันที่ 4 ธันวาคม พ.ศ. 2562 ออกอากาศตั้งแต่วันที่ 3 ตุลาคมถึง 26 ธันวาคม พ.ศ. 2563
=== วิทยุ ===
== รางวัล ==
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2561
มังงะที่ตีพิมพ์ในปี พ.ศ. 2563
วิดีโอเกมที่ออกวางจำหน่ายในปี พ.ศ. 2563
เกมสำหรับแอนดรอยด์
กลุ่มดนตรีแอนิเมชัน
เกมสำหรับไอโอเอส
บอยแบนด์ญี่ปุ่น
ไอดอลญี่ปุ่นในอนิเมะและมังงะ
กลุ่มดนตรีสัญชาติญี่ปุ่น
แร็ปเปอร์ญี่ปุ่น
มังงะของสำนักพิมพ์โคดันชะ
วิดีโอเกมดนตรี
กลุ่มดนตรีที่ก่อตั้งในปี พ.ศ. 2560
การ์ตูนญี่ปุ่นแนวโชโจะ
การ์ตูนญี่ปุ่นแนวโชเน็ง
วิดีโอเกมที่พัฒนาขึ้นในประเทศญี่ปุ่น
ฟีนิกซ์ (สำนักพิมพ์)
กีฬาเทเบิลเทนนิสในเอเชียนเกมส์ 2022

กีฬาเทเบิลเทนนิสในเอเชียนเกมส์ 2022 จะจัดขึ้นที่ยิมเนเซียมสวนกีฬาคลองกงซู หางโจว ประเทศจีน ตั้งแต่วันที่ 22 กันยายน – 2 ตุลาคม ค.ศ. 2023
== กำหนดการแข่งขัน ==
== ตารางสรุปเหรียญรางวัล ==
== ประเทศที่เข้าร่วมแข่งขัน ==
นักกีฬาทั้งหมด 174 คนจาก 24 ชาติเข้าร่วมการแข่งขันเทเบิลเทนนิสในเอเชียนเกมส์ 2022:
== อ้างอิง ==
== แหล่งข้อมูลอื่น ==
Table tennis at the 2018 Asian Games
เทเบิลเทนนิส
2022
ยู ฮี-แจ

ยู ฮี-แจ (; Yoo Hee-jae; เกิด 22 กุมภาพันธ์ พ.ศ. 2537) เป็นนักร้องและนักแสดงชาวเกาหลีใต้ เขาเปิดตัวในฐานะสมาชิกของ แมสค์ เมื่อวันที่ 19 สิงหาคม พ.ศ. 2559 ภายใต้ JJ Holic Media และ Lotus E&M ต่อมาวงก็ถูกยุบในวันที่ 18 ตุลาคม พ.ศ. 2563 ในปี พ.ศ. 2566 ฮีแจได้เข้าร่วมในรายการแข่งขันเรียลลิตี้ของเจทีบีซีชื่อ พีคไทม์ ในชื่อทีม 7:00 ร่วมกับอีเร อดีตสมาชิกวงเดียวกัน และได้อันดับที่สอง ในเดือนพฤษภาคม ปี พ.ศ. 2566 ฮีแจ และ อีเร เซ็นสัญญาพิเศษกับ PCS Entertainment และเริ่มการเดินทางครั้งใหม่ในฐานะดูโอชื่อ เซเวนัส
== ผลงานเพลง ==
== ผลงานการแสดง ==
=== มิวสิควิดีโอ ===
== อ้างอิง ==
== แหล่งข้อมูลอื่น ==
กลุ่มดนตรีที่ก่อตั้งในปี พ.ศ. 2566
กลุ่มดนตรีเคป็อป
เคป็อป
นักร้องเกาหลีใต้
บอยแบนด์เกาหลีใต้
กลุ่มดนตรีป็อปสัญชาติเกาหลีใต้
กลุ่มดนตรีสัญชาติเกาหลี
บุคคลที่เกิดในปี พ.ศ. 2537
เยียน สวี่เจีย

เยียน สวี่เจีย (c=焉栩嘉|p=Yān Xǔjiā; Yan Xujia; เกิด 23 กันยายน ค.ศ. 2001) เป็นแร็ปเปอร์ นักร้อง นักแต่งเพลง นักเต้น และนักแสดงชาวจีน ในปี ค.ศ. 2015 เขาได้เข้าร่วมรายการ X-fire และเปิดตัวในฐานะสมาชิกของวงเอ็กซ์ไนน์ ต่อมาเขาได้เข้าร่วมรายการ พรอดิวซ์แคมป์ 2019 ได้อันดับที่สามและเปิดตัวในฐานะสมาชิกของวงอาร์วันเอสอี
== อาชีพ ==
=== 2015-2019: เอ็กซ์ไนน์ ===
เมื่อวันที่ 21 กรกฎาคม ค.ศ. 2015 เขาได้เข้าร่วมการแข่งขัน X Fire ซึ่งในตอนที่ 1 เขาได้รับเลือกให้อยู่ในทีมของ หลี่ ยู่ชุน เขาเซ็นสัญญากับ EE-Media เมื่อวันที่ 24 กันยายน ค.ศ. 2016 เขาเป็นส่วนหนึ่งของวง X Nine และมีอัลบั้มแรกได้รับการจำหน่ายในชื่อ X Nine  เมื่อวันที่ 28 กันยายน เขาเดบิวต์ในฐานะสมาชิกของวง X Nine โดยเยียนมีตำแหน่งเป็นแร็ปเปอร์ในวง ภายหลังเขาได้เซ็นสัญญากับ Wajijiwa Entertainment
== ผลงานเพลง ==
== อ้างอิง ==
== แหล่งข้อมูลอื่น ==
Yan Xujia profile on Wajijiwa Entertainment
กลุ่มดนตรีที่ก่อตั้งในปี พ.ศ. 2557
กลุ่มดนตรีแมนโดป็อป
แมนโดป็อป
นักร้องจีน
บอยแบนด์จีน
กลุ่มดนตรีป็อปสัญชาติจีน
กลุ่มดนตรีสัญชาติจีน
บุคคลที่เกิดในปี พ.ศ. 2544
จ๋าย เซี่ยวเหวิน

จ๋าย เซี่ยวเหวิน (; Zhai Xiaowen; เกิด 28 พฤษภาคม พ.ศ. 2542) เป็นนักร้องและนักแสดงชาวจีน เขามีชื่อเสียงจากการเข้าร่วมในรายการเรียลลิตี้โชว์เอาชีวิตรอดชื่อ พรอดิวซ์แคมป์ 2019 ซึ่งเขาได้อันดับที่ 6 และเป็นอดีตสมาชิกของบอยแบนด์ของรายการชื่อ R1SE เขายังเป็นที่รู้จักจากการแสดงในเรื่อง
Falling Into Your Smile และ Sweet Tooth
== ผลงานการแสดง ==
=== ละครโทรทัศน์ ===
== อ้างอิง ==
== แหล่งข้อมูลอื่น ==
กลุ่มดนตรีที่ก่อตั้งในปี พ.ศ. 2562
กลุ่มดนตรีแมนโดป็อป
แมนโดป็อป
นักร้องจีน
บอยแบนด์จีน
กลุ่มดนตรีป็อปสัญชาติจีน
กลุ่มดนตรีสัญชาติจีน
บุคคลที่เกิดในปี พ.ศ. 2542
ไอโดนต์วอนนาลิฟฟอร์เอเวอร์

"ไอโดนต์วอนนาลิฟฟอร์เอเวอร์" (I Don't Wanna Live Forever) หรือ "ไอโดนต์วอนนาลิฟฟอร์เอเวอร์ (ฟิฟตีเชดส์ดาร์เกอร์)" เป็นเพลงที่บันทึกโดยนักร้องชาวอังกฤษ เซย์น และนักร้องนักแต่งเพลงชาวอเมริกัน เทย์เลอร์ สวิฟต์ สำหรับเพลงประกอบภาพยนตร์เรื่อง ฟิฟตีเชดส์ดาร์เกอร์ ในปี ค.ศ. 2017 ประพันธ์โดยสวิฟต์, แซม ดิว และแจ็ก แอนโตนอฟฟ์ และเป็นผู้ผลิตเพลงนี้ด้วย ซิงเกิลนี้วางจำหน่ายเมื่อวันที่ 9 ธันวาคม ค.ศ. 2016 โดยรีพับลิกเรเคิดส์ สู่ความสำเร็จทางการค้าระดับสากล "ไอโดนต์วอนนาลิฟฟอร์เอเวอร์" เป็นเพลงบัลลาดแนวอิเล็กโทรอาร์แอนด์บีและอิเล็กโทรป็อป ที่ได้เห็นเซย์นและสวิฟต์โต้ตอบสุดโรแมนติก มิวสิกวิดีโอประกอบได้เผยแพร่เมื่อวันที่ 27 มกราคม ค.ศ. 2017
เมื่อเปิดตัว "ไอโดนต์วอนนาลิฟฟอร์เอเวอร์" ได้รับการวิจารณ์เชิงบวกจากนักวิจารณ์เพลงซึ่งชื่นชมด้านการขับเสียงร้องของทั้งคู่ เปิดตัวที่อันดับหกบนชาร์ตบิลบอร์ดฮอต 100 ในสหรัฐ และสามารถขึ้นสู่สูงสุดที่อันดับสอง กลายเป็นเพลงฮิตติดที่สองที่ติดห้าอันดับสูงสุดของเซน และอันดับที่สิบเอ็ดของสวิฟต์ในชาร์ต และเป็นเพลงที่มีตำแหน่งชาร์ตสูงสุดในแฟรนไชส์ฟิฟตีเชดส์ โดยติดอันดับชาร์ตในสวีเดน ขณะที่ขึ้นสู่ห้าอันดับแรกในภูมิภาคอื่น ๆ อีกหลายประเทศ ซึ่งในสหรัฐเพลงนี้กลายเป็นหนึ่งในสิบซิงเกิลที่จำหน่ายดีที่สุดประจำปี ค.ศ. 2016 ณ เดือนมิถุนายน ค.ศ. 2018 ได้รับการรับรอง 4× แพลตตินัม โดยสมาคมผู้ประกอบกิจการเพลงของสหรัฐอเมริกาสำหรับยอดจำหน่ายมากกว่า 4 ล้านหน่วยในประเทศ "ไอโดนต์วอนนาลิฟฟอร์เอเวอร์" เป็นซิงเกิลเพลงตะวันตกที่จำหน่ายดีที่สุดในประวัติศาสตร์ของจีน เพลงนี้ได้รับการรับรองระดับไดมอนต์ในบราซิลและฝรั่งเศส และได้รับการรับรองระดับแพลตตินัมและมัลติแพลตตินัมหลายรายการทั่วโลก
ในงานประกาศผลรางวัลแกรมมีประจำปีครั้งที่ 60 เพลง "ไอโดนต์วอนนาลิฟฟอร์เอเวอร์" ได้รับการเสนอชื่อเข้าชิงสาขาเนื้อเพลงประกอบวิชวลมีเดีย โดยได้รับรางวัลสาขาการร่วมงานยอดเยี่ยมในงานเอ็มทีวีวิดีโอมิวสิกอะวอดส์ 2017 รางวัลสาขาการร่วมงานยอดเยี่ยมแห่งปีจากงานเอ็มทีวีมิลเลนเนียนอะวอดส์ 2017 และรางวัลไอฮาร์ตเรดิโอไทเทเนียมอะวอดส์
== รางวัล ==
== ชาร์ต ==
=== ชาร์ตประจำสัปดาห์ ===
=== ชาร์ตสิ้นปี ===
== การรับรอง ==
== ประวัติการจำหน่าย ==
== อ้างอิง ==
เพลงในปี พ.ศ. 2559
ซิงเกิลในปี พ.ศ. 2559
เพลงของเทย์เลอร์ สวิฟต์
เพลงที่ประพันธ์คำร้องโดยเทย์เลอร์ สวิฟต์
เพลงที่ประพันธ์คำร้องโดยแจ็ก แอนโตนอฟฟ์
เพลงบันทึกเสียงที่ผลิตโดยแจ็ก แอนโตนอฟฟ์
ซิงเกิลอันดับ 1 ในประเทศสวีเดน
ซิงเกิลในสังกัดรีพับลิกเรเคิดส์
บีจีซี เมืองไทยประกันภัย คัพ 2566–67

บีจีซี เมืองไทยประกันภัย คัพ 2566–67 เป็นการแข่งขันฟุตบอลไทยลีก 3 คัพ ซึ่งเป็นการแข่งขันฟุตบอลถ้วยเฉพาะสโมสรในไทยลีก 3 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ และบริษัท ไทยลีก จำกัด ร่วมกับผู้สนับสนุนหลักได้แก่ บริษัท บีจี คอนเทนเนอร์ กล๊าส จํากัด (มหาชน) และ บริษัท เมืองไทยประกันภัย จํากัด (มหาชน)
== ปฏิทินการแข่งขัน ==
== รอบการแข่งขัน ==
=== รอบคัดเลือกรอบแรก ===
การจับสลากประกบคู่มีขึ้นในวันที่ 21 กันยายน 2566 โดยมีทั้งหมด 2 สโมสรจากโซนภาคตะวันออก ที่เข้าร่วมการแข่งขันในรอบคัดเลือกรอบแรก โดยจะคัดเลือกให้เหลือ 1 สโมสรเพื่อเข้าแข่งขันในรอบคัดเลือกรอบสอง การแข่งขันในรอบคัดเลือกรอบแรกมีขึ้นในวันที่ 27 กันยายน 2566
==== โซนภาคตะวันออก ====
=== รอบคัดเลือกรอบสอง ===
สโมสรที่ผ่านเข้ารอบจากรอบคัดเลือกรอบแรก 1 สโมสร จะเข้าไปเจอกับอีก 49 สโมสร ในรอบคัดเลือกรอบสอง แข่งขันกันภายในโซน โดยจะคัดเลือกจาก 50 สโมสรให้เหลือ 25 สโมสรเพื่อเข้าแข่งขันในรอบ 32 ทีมสุดท้ายต่อไป การแข่งขันในรอบคัดเลือกรอบสองมีขึ้นในวันที่ 18 ตุลาคม 2566
==== โซนภาคเหนือ ====
 และ ผ่านเข้าสู่รอบ 32 ทีมสุดท้าย
==== โซนภาคตะวันออกเฉียงเหนือ ====
==== โซนภาคตะวันออก ====
==== โซนภาคตะวันตก ====
 และราชประชา ผ่านเข้าสู่รอบ 32 ทีมสุดท้าย
==== โซนภาคใต้ ====
 และ ผ่านเข้าสู่รอบ 32 ทีมสุดท้าย
==== โซนกรุงเทพและปริมณฑล ====
 ผ่านเข้าสู่รอบ 32 ทีมสุดท้าย
=== รอบ 32 ทีมสุดท้าย ===
การจับสลากประกบคู่มีขึ้นในวันที่ 27 ตุลาคม 2566 สโมสรที่ผ่านเข้ารอบจากรอบคัดเลือกรอบสอง 25 สโมสร จะเข้าไปเจอกับอีก 7 สโมสรที่ชนะผ่าน ในรอบ 32 ทีมสุดท้าย แข่งขันกันโดยแบ่งเป็น 2 โซน ได้แก่ โซนบน และโซนล่าง การแข่งขันในรอบ 32 ทีมสุดท้ายมีขึ้นในวันที่ 8 พฤศจิกายน 2566
==== โซนบน ====
==== โซนล่าง ====
=== รอบ 16 ทีมสุดท้าย ===
การจับสลากประกบคู่มีขึ้นในวันที่ 10 พฤศจิกายน 2566 สโมสรที่ผ่านเข้ารอบจากรอบ 32 ทีมสุดท้าย เข้าแข่งขันในรอบ 16 ทีมสุดท้าย โดยแข่งขันกันโดยแบ่งเป็น 2 โซน ได้แก่ โซนบน และโซนล่าง การแข่งขันในรอบ 16 ทีมสุดท้ายมีขึ้นในวันที่ 22 พฤศจิกายน 2566
==== โซนบน ====
==== โซนล่าง ====
== สถิติ ==
=== ผู้ทำประตูสูงสุด ===
=== แฮตทริก ===
== อ้างอิง ==
การแข่งขันฟุตบอลในประเทศไทย
ฟุตบอลในประเทศไทยปี พ.ศ. 2566
ฟุตบอลในประเทศไทยปี พ.ศ. 2567
เครื่องบันทึกตลับวิดีโอ

เครื่องบันทึกตลับวิดีโอ (videocassette recorder) หรือ เครื่องบันทึกวิดีโอ (video recorder) เป็นอุปกรณ์ไฟฟ้าสำหรับบันทึกเสียงและภาพในระบบอนาล็อกจากสัญญาณโทรทัศน์หรือสัญญาณเสียงและภาพอื่น ๆ บนวิดีโอเทปซึ่งมีเทปแม่เหล็กอยู่ และยังสามารถเล่นวิดีโอที่บันทึกไปแล้วซ้ำได้ โดยนิยมนำมาใช้ในการบันทึกรายการโทรทัศน์ลงบนวิดีโอเทปเพื่อนำมารับชมภายหลังได้
เทคโนโลยีภาพยนตร์และวิดีโอ
เครื่องใช้ในบ้าน
พาราด็อกซ์ไลฟ์

พาราด็อกซ์ไลฟ์ (Paradox Live) เป็นโครงการสื่อผสมญี่ปุ่น ผลิตโดยเอเว็กซ์พิกเชอส์ และ GCREST โครงการประกอบด้วยนักพากย์ 29 คนและเน้นไปที่การประชันแร็พระหว่างแต่ละกลุ่ม
== เรื่องย่อ ==
== ตัวละคร ==
== ผลงาน ==
===ซิงเกิล===
=== อัลบัม ===
=== วิดีโออัลบัม ===
=== เพลงติดชาร์ตอื่น ๆ===
== อนิเมะ ==
ในช่วงท้ายของไลฟ์คอนเสิร์ต Paradox Live 2nd dope show มีการประกาศว่าโครงการจะได้รับการดัดแปลงเป็นซีรีส์อนิเมะโทรทัศน์ขื่อเรื่องว่า พาราด็อกซ์ไลฟ์ ดิแอนิเมชัน (Paradox Live the Animation) ผลิตโดยสตูดิโอไพน์แจม กำกับโดยนาโอยะ อันโด เขียนโดยโดยทากาโยะ อิกามิ ออกแบบตัวละครโดยโคจิ ฮาเนดะ และแต่งดนตรีประกอบโดยทากุ อิวาซากิ ทีมนักพากย์จะกลับมารับบทพากย์เป็นตัวละครของตนในซีรีส์อนิเมะ ซีรีส์อนิเมะมีกำหนดออกอากาศในวันที่ 3 ตุลาคม พ.ศ. 2566 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดชื่อเพลงว่า "Rise Up" ร้องโดยกลุ่ม BAE, The Cat's Whiskers, Cozmez, และ Akan Yatsura ส่วนเพลงปิดชื่อเพลงว่า "Every Day Every Night" ร้องโดยกลุ่ม Buraikan พลัสเมเดียเน็ตเวิกส์เอเชียถือลิขสิทธิ์เผยแพร่ในเอเชียตะวันออกเฉียงใต้
== อ้างอิง ==
== แหล่งข้อมูลอื่น ==
ซีรีส์อนิเมะโทรทัศน์ที่เปิดตัวในปี พ.ศ. 2566
ศิลปินสังกัดเอเว็กซ์กรุป
บอยแบนด์ญี่ปุ่น
กลุ่มดนตรีสัญชาติญี่ปุ่น
แร็ปเปอร์ญี่ปุ่น
กลุ่มดนตรีที่ก่อตั้งในปี พ.ศ. 2562
รอยโรคแบงคาร์ต

รอยโรคแบงคาร์ต (Bankart lesion) เป็นรูปแบบหนึ่งของการบาดเจ็บหัวไหล่ที่เกิดขึ้นสืบเนื่องจากไหล่หลุด รอยโรคนี้เป็นการบาดเจ็บส่วนช่วงล่างของกลีนอยด์ลาบรัมของไหล่ เมื่อเกิดการบาดเจ็บนี้ขึ้น จะเกิดถุง (pocket) ทางด้านหน้าของกลีนอยด์ขึ้น ซึ่งทำให้ส่วนหัวของกระดูกฮิวเมอรัสสามารถเคลื่อนเข้าไปได้ รอยโรคนี้เป็นข้อบ่งชี้สำหรับการผ่าตัด และมักจะพบร่วมกับรอยโรคฮิลล์-แช็กส์ ซึ่งคือการบาดเจ็บที่ส่วนหัวของกระดูกฮิวเมอรัสส่วนหลัง
รอยโรคกระดูกแบบบแบงคาร์ต (bony Bankart) เป็นรอยโรคที่รวมถึงการหักของโพรงกลีนอยด์ทางด้านหน้า-ด้านล่าง (anterior-inferior) ของกระดูกสะบัก
รอยโรคแบงคาร์ตตั้งชื่อตามศัลยแพทย์ออร์โทพีดิกส์ชาวอังกฤษ อาร์เธอร์ ซิดนีย์ บรุนเดิล แบงคาร์ต (1879–1951)
==การวินิจฉัย==
การวินิจฉัยแรกเริ่มโดยทั่วไปสามารถใช้การตรวจร่างกายร่วมกับการถ่ายภาพทางการแพทย์ ซึ่งอาจใช้การถ่ายภาพรังสีโพรเจ็กชั่น หรือ เอ็มอาร์ไอ ของช่วงไหล่ หากพบความต่างสีภายในข้อ (intra-articular contrast) จะช่วยให้สามารถประเมินกลีนอยด์ลาบรัมได้ดียิ่งขึ้น
==การรักษา==
การแก้ไขในข้อสำหรับการบาดเจ็บแบงคาร์ตมีอัตราสำเร็จสูง กระนั้น เกือบหนึ่งในสามอาจต้องได้รับการผ่าตัดแก้ไขเพิ่มเติมเพื่อรักษาความไม่มั่นคงที่จะยังคงอยู่ (continued instability) หลังการผ่าตัดแรก อัตราการต้องผ่าตัดแก้ไขนี้เพิ่มขึ้นในกรณีที่อายุต่ำกว่า 20 ปี การผ่าตัดแก้ไขสามารถใช้วิธีส่องกล้องเข้าทางข้อ หรือผ่านหัตถการลาทาร์เจ็ตซึ่งลุกลามและต้องผ่าเปิด วิธีหลังนี้มีแนวโน้มในการเกิดกระดูกเคลื่อนซ้ำต่ำ แต่อาจมีระยะการเคลื่อนไหวที่ลดลงหลังการผ่าตัด
==อ้างอิง==
==แหล่งข้อมูล==
Bankart lesion  - zadeh.co.uk
โรคของระบบกล้ามเนื้อโครงร่าง
รอยโรค
ลาลบาคจาราชา

ลาลบาคจาราชา (อักษรโรมัน: Lalbaugcha Raja; ราชาแห่งลาลบาค) เป็นเทวรูปพระคเณศประดิษฐานเพื่อให้สาธารณชนบูชาในย่านลาลบาคในนครมุมไบ รัฐมหาราษฏระ ประเทศอินเดีย ในระหว่างเทศกาลคเณศจตุรถี เทวรูปจะประดิษฐานเพื่อ ทรรศน (darsan) แก่สาธุชนนาน 11 วัน ก่อนที่จะอัญเชิญลงละลายน้ำทะเลอาหรับตรงคิรคาวจาวปัตตี ในวันคเณศวิสารชน หรืออนันตจตุรเทศี
เชื่อกันว่าเทวรูปพระคเณศองค์นี้เป็น นวสาจา คณปติ (Navasacha Ganpati, नवसाचा गणपती แปลว่า "ผู้ซึ่งประทานพรให้ชนทั้งปวงสำเร็จ") และมีผู้มาสักการะมากกว่า 1.5 ล้านคนต่อวันในระหว่างสิบวันที่ประดิษฐานในช่วงเทศกาลคเณศจตุรถี
ในปี 2023 การประดิษฐานเทวรูปพระคเณศนี้ได้ปฏิบัติสืบเนื่องมาเป็นปีที่ 90 การปฏิบัตินี้ในเทศกาลคเณศจตุรถีมียกเลิกไปครั้งเดียวคือปี 2020 ในช่วงการระบาดของโควิด-19 และผู้จัดหันไปรณรงค์เกี่ยวกับการป้องกันไวรัสชดเชย
เทวรูปพระคเณศนี้ประดิษฐานบน มณฑล ซึ่งเดิมทีรู้จักในขื่อ สารวชนิกคเณศโหตสวมณฑล ลาลบาค ('Sarvajanik Ganeshotsav Mandal, Lalbaug') สร้างขึ้นในปี 1934 ที่ตลาดลาลบาคโดยชาวประมงในชุมชนชาวโกลี
ว่ากันว่าสร้างขึ้นตามคำสาบานของพ่อค้าแม่ค้าและชาวประมงที่เดิมเคยทำมาหากินในบริเวณตลาดเปรุจาวล์ (Peru Chawl) ที่ต่อมาถูกปิดตัวลงในปี 1932 พวกเขาได้สวดอ้อนวอนพระคเณศและสาบานว่าหากมีการสร้างตลาดถาวรขึ้นที่นี่ จะสร้างมณฑลขึ้นถวาย ภายใต้ความช่วยเหลือของกุวารจี เชฐาภาอี ชาห์ (Kuwarji Jethabhai Shah) และคณะ เจ้าของที่ดิน ราชาบาอี ตัยยพาลี (Rajabai Tayyabali) ได้มอบที่ดินส่วนหนึ่งสำหรับสร้างตลาดขี้น พ่อค้าและชาวประมงจึงสร้างเทวรูปพระคเณศขึ้นเพื่อถวายบูชา ประดับด้วยเครื่องทรงประดุจชาวประมง
ผู้ดูแลของมณฑลนี้สืบทอดโดยตระกูลเดียวมาแปดทศวรรษ คือตระกูลกัมพลิ (Kambli family)
==อ้างอิง==
==แหล่งข้อมูลอื่น==
Lalbaugcharaja website with all the updated details, including Aarti videos and live video
 
โบสถ์พระพิฆเณศ
โบสถ์พราหมณ์ในมุมไบ
มุมไบ
กลุ่มปูชนียสถานของชาวโหยสฬะ

กลุ่มปูชนียสภานของชาวโหยสฬะ (Sacred Ensembles of the Hoysalas) ประกอบด้วยโบสถ์พราหมณ์สามแห่งที่สร้างขึ้นในรูปแบบสถาปัตยกรรมโหยสฬะในอินเดียใต้ และได้รับการขึ้นทะเบียนเป็นแหล่งมรดกโลกของยูเนสโก ปูชนียสถานเหล่านี้สร้างขึ้นระหว่างศตวรรษที่ 12-13 ในสมัยจักรวรรดิโหยสฬะ รูปแบบทางสถาปัตยกรรมของทั้งสามแห่งพัฒนาขึ้นในสมัยโหยสฬะตอนต้นซึ่งกำลังขึ้นเรืองอำนาจในแถบอินเดียใต้ รูปแบบของโหยสฬะในยุคนี้เริ่มมีความโดดเด่นแตกต่างจากรูปแบบร่วมสมัยของจักรวรรดิและวัฒนธรรมอื่น ๆ
ด้วยสถาปัตยกรรมที่โดดเด่น งานประติมากรรมสมจริง และงานแกะสลักหิน ยูเนสโกขึ้นทะเบียนทั้งสามสถานที่ให้เป็นแหล่งมรดกโลกในปี 2023
==รายชื่อ==
==อ้างอิง==
แหล่งมรดกโลกในประเทศอินเดีย
สิ่งก่อสร้างในรัฐกรณาฏกะ
เจนนเกศวเทวาลัย (เพลูรุ)

เจนนเกศวเทวาลัย (ಚೆನ್ನಕೇಶವ ದೇವಾಲಯ; Chennakeshava Temple) หรือ วิชัยนารายณเทวาลัย (Vijayanarayana Temple) เป็นโบสถ์พราหมณ์ที่สร้างขึ้นในศตวรรษที่ 12 ตั้งอยู่ในเพลูรุ รัฐกรณาฏกะ ประเทศอินเดีย สร้างขึ้นโดยดำริของกษัตริย์วิษณุวรรธนะในปี ค.ศ. 1117 บนฝั่งแม่น้ำยคจี ในเพลูรุซึ่งในเวลานั้นเป็นราชธานีแห่งโหยสฬะ การก่อสร้างเทวาลัยใช้เวลา 103 ปีจนแล้วเสร็จ และถูกบุกเข้าโจมตีและทำลายหลายครั้งจากสงครามตลอดประวัติศาสตร์ และมีการสร้างขึ้นใหม่อยู่เรื่อยมา เทวาลัยตั้งอยู่ห่างไป 35&nbsp; กิโลเมตรจากนครหัสสาน และ ราว 220&nbsp;กิโลเมตรจากเบงกาลูรุ
เทวาลัยนี้สร้างขึ้นบูชาพระเจนนเกศวะ (แปลว่า "เกศวะรูปหล่อ") เป็นปางหนึ่งของพระวิษณุ เทพเจ้าในศาสนาฮินดู มาตั้งแต่แรกเริ่ม ปรากฏการกล่าวถึงในฐานะปูชนียสถานในเอกสารฮินดูยุคกลาง และยังคงสถานะเป็นปูชนียสถานสำคัญหนึ่งของลัทธิไวษณวะจนถึงปัจจุบัน เทวาลัยนี้โดดเด่นเป็นพิเศษจากสถาปัตยกรรม, ประติมากรรม, งานสลักนูนต่ำ, หน้าบันต่าง ๆ ไปจนถึงประติมานวิทยา จารึก และประวัติศาสตร์ งานศิลปะที่ปรากฏในเทวาลัยยังแสดงวิถีชีวิตฆราวาสในสมัยศตวรรษที่ 12, ภาพของนักดนตรีและนางระบำ ไปจนถึงภาพที่เล่าประกอบเรื่องราวในคัมภีร์ฮินดู เช่น รามายณะ มหาภารตะ และปุราณะ เทวาลัยลัทธิไวษณวะแห่งนี้ยังแสดงลักษณะประติมานวิทยาของลัทธิไศวะ และ ลัทธิศักติ ไปจนถึงภาพของชินะในศาสนาไชนะ และพระพุทธเจ้าในศาสนาพุทธ เทวาลัยแห่งนี้จึงถือได้ว่าเป็นหลักฐานชิ้นเอกของแง่มุมทางศิลปะ วัฒนธรรม และเทววิทยาของอินเดียใต้ในศตวรรษที่ 12 และการปกครองของจักรวรรดิโหยสฬะ
== อ้างอิง ==
=== บรรณานุกรม ===
Dehejia, V. (1997). Indian Art. Phaidon: London. .
Harle, J.C., The Art and Architecture of the Indian Subcontinent, 2nd edn. 1994, Yale University Press Pelican History of Art, 
Kamath, Suryanath U:A Concise History of Karnataka from pre-historic times to the present, 2001, Jupiter books, MCC, Bangalore (Reprinted 2002) OCLC: 7796041.
Sastri, Nilakanta K.A.: A History of South India, From Prehistoric times to fall of Vijayanagar, 1955, OUP, New Delhi (Reprinted 2002), 
โบสถ์พราหมณ์ในรัฐกรณาฏกะ
พระวิษณุ
โหยสเฬศวรเทวสถาน

โหยสเฬศวรเทวสถาน (ಹೊಯ್ಸಳೇಶ್ವರ ದೇವಸ್ಥಾನ; Hoysaleswara temple) เป็นโบสถ์พราหมณ์สร้างขึ้นในศตวรรษที่ 12 บูชาพระศิวะ ตั้งอยู่ในหเลพีฑู รัฐกรณาฏกะ ประเทศอินเดีย ในสมัยที่เป็นราชธานีแห่งจักรวรรดิโหยสฬะ เทวสถานนี้สร้างขึ้นริมฝั่งทะเลสาบที่มนุษย์สร้างขึ้น โดยกษัตริย์วิษณุวรรธนะแห่งโหยสฬะเป็นผู้ดำริให้สร้างเทวสถานนี้ขึ้น เริ่มต้นก่อสร้างราวปี 1121 แล้วเสร็จในปี 1160 ในต้นศตวรรษที่ 14 หเลพีฑูถูกโจมตีและทำลายสองครั้งโดยกองทัพมุสลิมของรัฐสุลต่านเดลีจากทางเหนือ ทั้งเทวสถานและราชธานีจึงถูกทิ้งร้างในสภาพทรุดโทรมนับจากนั้น
โหยสเฬศวรเทวสถานเป็นปูชนียสถานตามธรรมเนียมของลัทธิไศวะในศาสนาฮินดู แต่ก็มีสัญลักษณ์ของลัทธิไวษณวะ, ลัทธิศักติ ไปจนถึงเทวบุคคลของศาสนาไชนะปรากฏอยู่ด้วย โหยสเฬศวรเทวสถานสร้างขึ้นเป็นเทวสถานคู่ บูชาศิวลึงค์โหยสเฬศวร และสันตเฬศวร ซึ่งแทนรูปปางบุรุษและสตรี ซึ่งเท่ากันและเชื่อมต่อกันที่ส่วนมุขยื่น (transept) ภายนอกมีสองประติมากรรมรูปโคนนทิ แต่ละรูปหันหน้าเช้าหาศิวลึงค์ทั้งสองภายใน ภายในเทวสถานยังมีศาลขนาดย่อมที่ประดิษฐานพระสูรยะ ในอดีต เทวสถานมีโครงสร้างเป็นหอคอยสูงชะลูด แต่พังทลายหรือถูกทำลายลงมานานแล้ว ปัจจุบันหลังคาของเทวสถานมีลักษณะเรียบ เทวสถานหันหน้าออกทางตะวันออก กระนั้นในปัจจุบันทางเข้าอยู่ทางเหนือ ทั้งเทวสถานหลักและศาลโคนนทิล้วนสร้างขึ้นจากแบบแผนสี่เหลียมจัตุรัส (square plan) เทวสถานนี้สร้างขึ้นโดยแกะสลักจากหินสบู่ และเป็นที่รู้จักจากงานประติมากรรมและงานแกะสลักนูนต่ำที่วิจิตร และจากทั้งประตอมานวิทยา ประวัติศาสตร์ และจารึกทั้งภาษาของอินเดียเหนือและใต้ งานศิลปกรรมของเทวสถานนี้แสดงให้เห็นวิถีชีวิตของผู้คนในศตวรรษที่ 12 ปัจจุบัน งานแกะสลักนูนต่ำขนาดใหญ่รวม 340 ภาพเป็นภาพที่เกี่ยวกับเทววิทยาและปรัมปราวิทยาของศาสนาฮินดู งานแกะสลักภาพเล็กกว่าพบแสดงเรื่องราวจากคัมภีร์ฮินดู เช่น รามายณะ มหาภารตะ และ ภาควตปุราณะ
งานศิลปกรรมของโหยสเฬศวรเทวสถานเสียหายแต่ส่วนใหญ่แล้วยังคงสภาพอยู่ โดยรอบของเทวสถานยังเต็มไปด้วยซากปรักหักพังสถาปัตยกรรมโหยสฬะ เช่น ไชนพสาทิเทวสถาน และ เกทาเรศวรเทวสถาน
== อ้างอิง ==
===บรรณานุกรม===
Dehejia, V. (1997). Indian Art. Phaidon: London. .
Harle, J.C., The Art and Architecture of the Indian Subcontinent, 2nd edn. 1994, Yale University Press Pelican History of Art, 
Kamath, U. Suryanath: A Concise History of Karnataka from pre-historic times to the present, Jupiter books, 2001, MCC, Bangalore (Reprinted 2002), .
Sastri, Nilakanta K.A.: A History of South India, (1955), From Prehistoric times to fall of Vijayanagar, OUP, New Delhi (Reprinted 2002), .
โบสถ์พราหมณ์ในรัฐกรณาฏกะ
โบสถ์พระศิวะ
เจนนเกศวเทวสถาน (โสมนาถปุระ)

เจนนเกศวเทวสถาน (ಚೆನ್ನಕೇಶವ ದೇವಸ್ಥಾನ; Chennakesava Temple หรือ Chennakeshava Temple) หรือ เกศวเทวสถาน (ಕೇಶವ ದೇವಸ್ಥಾನ; Keshava Temple) เป็นโบสถ์พราหมณ์ลัทธิไวษณวะ ตั้งอยู่ริมฝั่งแม่น้ำกาเวรี ในโสมนาถปุระ อำเภอไมสูรุ รัฐกรณาฏกะ ประเทศอินเดีย สร้างแล้วเสร็จในปี 1258 โดย โสมนาถ ทันทนายก (Somanatha Dandanayaka) นายพลในรัชสมัยของกษัตริย์นรสิงหที่สามแห่งจักรวรรดิโหยสฬะ เทวสถานนี้ตั้งอยู่ห่างไป  ทางตะวันออกของนครไมสูรุ
เทวสถานนี้สร้างขึ้นด้วยสถาปัตยกรรมแบบโหยสฬะ เทวาลัยหลักตั้งอยู่ตรงกลาง ประกอบด้วยครรภคฤห์สามห้องที่สมมาตรกัน วางในทิศเหนือ-ใต้-ตะวันออก-ตะวันตก ครรภคฤห์นี้ประกอบด้วยห้องตะวันตกซึ่งเคยเป็นที่ตั้งของเทวรูปพระเกศวะ (Kesava) ซึ่งสูญหายไปแล้ว ครรภคฤห์เหนือเป็นพระชนรรธนะ (Janardhana) และครรภคฤห์ทางใต้เป็นพระเวนุโคปาล (Venugopala) ทั้งสามองค์เป็นปาวอวตารของพระวิษณุ ทั้งสามห้องครรภคฤห์มีโถงกลางร่วมกันคือ สภามณฑป (sabha-mandapa) ซึ่งมีหลายเสา ผนังด้านนอก ผนังด้านใน เสา และเพดาน ของทั้งเทวสถานล้วนแกะสลักอย่างวิจิตรด้วยภาพทางเทววิทยาของศาสนาฮินดู รวมถึงยังมีงานแกะสลักภาพจากคัมภีร์ของฮินดู เช่น รามายณะ ทางใต้, มหาภารตะ ทางเหนือ และ ภาควตปุราณะ ทางตะวันตก
จอร์จ มีเชล (George Michell) ระบุว่าเจนนเกศวรเทวสถานแห่งโสมนาถปุระถือเป็นจุดสูงสุดของการพัฒนาสถาปัตยกรรมโบสถ์พราหมณ์แบบโหยสฬะ และมีความโดดเด่นพิเศษในหลายแง่มุม
==อ้างอิง==
===บรรณานุกรม===
Dehejia, V. (1997). Indian Art. Phaidon: London. .
Harle, J.C., The Art and Architecture of the Indian Subcontinent, 2nd edn. 1994, Yale University Press Pelican History of Art, 
Kamath, Suryanath:A Concise History of Karnataka from pre-historic times to the present, 2001, Jupiter books, MCC, Bangalore (Reprinted 2002) OCLC: 7796041.
Foekema, Gerard:A Complete Guide to Hoysala Temples, Abhinav, 1996 
Sastri, Nilakanta K.A.:A History of South India, 1955, From Prehistoric times to fall of Vijayanagar, Oxford University Press, New Delhi (Reprinted 2002), .
โบสถ์พราหมณ์ในรัฐกรณาฏกะ
โบสถ์พระวิษณุ
พระยาเพชรกำแหงสงคราม (มลิ ยุกตนันท์)

อำมาตย์โท พระยาเพชรกำแหงสงคราม (มลิ ยุกตนันท์) (5 ตุลาคม 2408 – 25 ธันวาคม 2482) เป็นขุนนางชาวไทย อดีตผู้ว่าราชการเมืองชุมพร, อดีตผู้ว่าราชการเมืองตะกั่วป่า และต้นตระกูลยุกตะนันท์
== ประวัติ ==
อำมาตย์โท พระยาเพชรกำแหงสงคราม เกิดเมื่อวันที่ 5 ตุลาคม 2408 บิดาชื่อ ยุก ยุกตนันท์ มารดาชื่อ หรุ่น ยุกตนันท์ จบการศึกษาจากโรงเรียนกรุงเทพคริสเตียนวิทยาลัย เมื่อจบการศึกษาได้เดินทางไปศึกษาต่อที่ประเทศสหรัฐอเมริกา ด้านชีวิตครอบครัวสมรสกับ คุณหญิงเพชรกำแหงสงคราม (เป้า วัชราภัย ยุกตะนันท์) น้องสาวของพระยาพิจารณาปฤชามาตย์ (สุหร่าย วัชราภัย) อดีตองคมนตรีสมัยรัชกาลที่ 6–7 และอดีตกรรมการศาลฎีกา
พระยาเพชรกำแหงสงครามถึงแก่กรรมเมื่อวันที่ 25 ตุลาคม 2482 ด้วยโรคชราที่บ้านตรอกเวท ถนนสีลม จังหวัดพระนคร สิริอายุได้ 74 ปี
== รับราชการ ==
หลังจากเรียนจบจากสหรัฐอเมริกาก็ได้เข้ารับราชการเป็นครูสอนภาษาอังกฤษที่โรงเรียนนายร้อยทหารบก (โรงเรียนนายร้อยพระจุลจอมเกล้า ในปัจจุบัน) เมื่อปี 2431 ในวันที่ 7 เมษายน 2432 ได้รับพระราชทานสัญญาบัตรยศเป็น นายร้อยตรี มลิ จากนั้นในวันที่ 25 พฤศจิกายน 2435 ท่านได้รับพระราชทานสัญญาบัตรเลื่อนยศเป็น นายร้อยโท มลิ ต่อมาได้โอนไปรับราชการที่กระทรวงมหาดไทยและได้เข้ารับพระราชทานสัญญาบัตรบรรดาศักดิ์เป็น หลวงสวัสดิ์บุรีรมย์ ผู้ช่วยราชการเมืองสงขลา เมื่อวันที่ 13 มกราคม ศกเดียวกัน
ในวันที่ 22 กุมภาพันธ์ 2440 ได้โปรดเกล้าฯ ให้กระทรวงมหาดไทยส่งสัญญาบัตรเลื่อนบรรดาศักดิ์ให้ท่านเป็น พระยาเพชรกำแหงสงคราม ผู้ว่าราชการเมืองชุมพร ถือศักดินา 3000 ต่อมาในวันที่ 14 กุมภาพันธ์ 2443 ได้โปรดเกล้าฯ ให้ย้ายท่านมาดำรงตำแหน่งผู้ว่าราชการเมืองตะกั่วป่าที่ว่างอยู่ ในปี 2446 ท่านได้เป็นเจ้ากรมสำรวจ ก่อนจะลาออกจากตำแหน่งในเดือนพฤษภาคมปี 2447 เนื่องจากโรคภัยเบียดเบียนขอพักรักษาตัว จากนั้นในปี 2449 หลังจากรักษาตัวจนหายดีแล้วก็ได้กลับเข้ารับราชการในตำแหน่งผู้ว่าราชการเมืองศรีโสภณแทน หลวงนราโยธี ที่โปรดให้กลับเข้ามารับราชการที่กรุงเทพฯ
ต่อมาเมื่อมีการยกฐานะอำเภอกบินทร์บุรี เมืองปราจีนบุรี ขึ้นเป็นเมืองกบินทร์บุรี ในปี 2450 ก็ได้โปรดเกล้าฯ ให้ท่านเป็นผู้ว่าราชการเมืองกบินทร์บุรี หลังจากนั้นในปี 2451 ท่านก็ล้มป่วยจึงได้กราบถวายบังคมลาออกจากตำแหน่งผู้ว่าราชการเมืองกบินทร์บุรีเพื่อพักรักษาตัวโดยมี พระภักดีเดชะ นายอำเภอประจันตคามมารักษาราชการแทน
== เครื่องราชอิสริยาภรณ์ ==
 ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
=== เครื่องราชอิสริยาภรณ์ไทย ===
=== เครื่องราชอิสริยาภรณ์ต่างประเทศ ===
* พ.ศ. 2457 – 80px เครื่องอิสริยาภรณ์เลฌียงดอเนอร์ ชั้นเชอวาลีเย
== อ้างอิง ==
ขุนนางไทย
บุคคลจากจังหวัดพระนคร
บุคคลจากโรงเรียนกรุงเทพคริสเตียนวิทยาลัย